# KINDERGARTEN Nhɔk gaatdɛ kɛ ɣöö ba ŋɔak wä ŋa̱c thi̱n

### Kindergarten ɛ lee ŋu?

## Kindergarten jɛn ɛ gua̱a̱th ŋi̱i̱cä gan kam in /ken kɛn duel gɔ̱rkä ni tok.

## Kindergarten la ja ŋi̱i̱c kua̱r ti ci thuɔ̱k duel gɔ̱rkä ŋi̱i̱cä. Kä kindergarten bi gatdu ŋäc mi gɔaa jiek thi̱n mi bikɛ rialikä kɛ wädiɛn duel gɔ̱rkä.

### Ɛ ŋu kindergarten gɔaa kɛ jɛ mɔ kɛ gatdä?

## Kɛn gaat tin ci wä kä kindergarten jiëkɛ ŋäc mi ro̱ŋ min la tuk ŋäcädiɛn kɛ ti diaal amäni nhiam, cetkɛ kuën, ŋäc kuenä nämbäri kɛnɛ ŋiec nämbäri kɛnɛ ɣöö derɛ rik rialikä. Kä gatdu bɛ ŋɔak ŋa̱c kɛ rɛy ŋarä min ci nɛy tin görkɛ ŋɔak ɛ nyoth ɛn ɣöö ɛ duɔ̱ɔ̱p mi gɔaa kɛ ŋi̱i̱c gan ti tiɛtni. Kä kindergarten bi gatdu mäthni jiek thi̱n, kä bɛ rɔ ŋäth kä lätdɛ nyinkɛ kä rɔa.

### Ɛ ŋa lät kindergarten ɔ?

## Lät kindergarten tekɛ wanɔ kä gua̱th diaal tin la tiɛtkɛ gaat thi̱n kɛ thaakni ca̱ŋ da̱a̱r kɛnɛ gua̱th nɛɛni tin ci lɛp kɛ kindergarten.

### Kä dëë kinmdergarten in gɔaa kulɛ mɛk i̱di̱ kɛ kui gatdä?

## Lotdɛ rɔ ɛn ɣöö bikɛ guic kɛ kindergarten min muɔckɛ yio̱w ɛ kumɛ-- go̱r ni kindergarten min muɔckɛ kɛ yio̱w kä tekɛ ca̱tdɛ la̱t.

## Kumɛ la guicɛ la̱t kɛnɛ lua̱ŋ kindergarten ni diaal amäni gua̱th dial tin la tiɛtkɛ gaat thi̱n kɛ thaakni ca̱ŋ da̱a̱r kɛ duɔ̱ɔ̱p mi cɔalkɛ National Ŋuality Framwork kä mocɛ ramɔ kɛ nämbär mi ro̱ŋ kɛ la̱tdɛ. Kɛn gua̱th lätni tɔ̱tɔ̱ diaal bikɛ nämbär ɛmɔ la̱th guäth mi jɔc. Kä deri kɛ thiec kɛ ɣöö ba nyuɔ̱th ji̱, kiɛ ba ji la̱t nämbär in ci kɛn ɛ jiek.

## Duɔ̱ɔ̱p in gɔa kɛ ɣöö bi gua̱a̱th mi lot rɔ kɛ gaatku kä gua̱th ti̱tä gan kɛ thaakni ca̱ŋ da̱a̱r, kiɛ kindergarten, wër guickɛ kä ruacni kɛ kua̱r kɛ ɣöö bi jɛ ŋa̱c ɛŋu dee kindergarten ɛ ka̱m gatdu mɔ.

### Kä min /ken gatdä ni ruac kɛ thok loŋɛli̱thni?

## Kua̱r kindergarten matkɛ gaat dial kɛɛl kɛ ŋi̱i̱c, kɛn gaat tin /kueckɛ thok bikɛ ŋar kɛɛl kɛ gaat tin kɔ̱ŋ amäni mɔ ca thok ŋa̱c ɔ.

## Tha̱a̱ŋ kindergarten tekɛ kɛ kua̱r ti ŋa̱ckɛ thuk ti kɔ̱ŋ bikɛ gaat luäk tin ruac kä mi tɔt kiɛ /ci ruac bɛ thok loŋɛli̱thni.

### Kä ɛn kindergarten tëëkɛ yio̱w da̱ŋ di̱?

## Yor kumɛ yio̱w thaakni 15 piny kɛ kui gan diaal kä kindergarten kɛ ɣöö bikɛ gɔ̱a̱r rɛy jokä kɛ ruɔ̱n a /ka̱n duel gɔ̱rkä nit ok. Tha̱a̱ŋ kindergarten la kɛn yio̱w a go̱o̱r ti matkɛ wi̱i̱ yio̱o̱wni kumɛ.

## Tha̱a̱ŋ dho̱ri deekɛ yio̱w tin la rëëp luäŋ kɛ yor piny, cetkɛ dho̱r tin tekɛ health care kiɛ humanitarian visas. Ruacni kɛ kindergarten kɛ kui lääri ti ŋuan.

### Dëë gatdä gɔ̱a̱r piny i̱di kä kindergarten?

## Mi ŋäci kindergarten in bi gatdu wä thin deri kɛ yɔ̱tikä kɛ ɣöö bi gatdu gɔ̱a̱r piny. Kɛn gua̱th kumɛ ni diaal tekɛ kɛ Gua̱th ti Gɔ̱a̱rkɛ gaat kindergarten piny thi̱n kɛ kuic ɛmɔ wër gui̱l gua̱a̱th kumɛ mɔ thia̱k kɛ ji̱ mɔ kɛ ɣöö bi gatdu wä gɔ̱a̱r pinykä kindergarten in te peedun kiɛ thiec dayɛ min guic pual gan. I

## Riew kindergarten ni la gɔ̱a̱rkɛ gaat piny kɛ där - runä kɛ kui runä min dɔ̱ŋ. Kindergarten ti ŋuan la gaat a te lipä, kɛ kuic ɛmɔ lotdɛ rɔ ɛn ɣöö bi gaatku mal gɔ̱a̱r piny kɛ ɣöö dɔ̱ŋ deri gua̱a̱th kulɛ jiek kä kindergarten in go̱o̱ri.

## Jiek ti ŋuan

### Wɛb-thaat

### Go̱r luäk kɛ kui kindergarten in lot rɔ kɛ dhɔru:

## [www.education.vic.gov.au/parents/childcare-kindergarten/Pages/default.aspx](http://www.education.vic.gov.au/parents/childcare-kindergarten/Pages/default.aspx)

## Go̱r kindergarten in te peekdun:

## [www.education.vic.gov.au/findaservice/Home.aspx](http://www.education.vic.gov.au/findaservice/Home.aspx)

### Talɛpoon

## Nhiam cuëëc Victoria 1300 333 231

## Nhiam caam Victoria 1300 338 691

## Jɔk cuëëc Victoria 1300 338 738

## Jɔk caam Victoria 1300 333 232

## Kɛ ɣöö bi luäk jiek kɛ thokdun:

* Cɔl National Translating and Interpreting Service (TIS) kiɛ 131 450
* Thieckɛ kɛ ɣo̱o̱ ba nämbär pëëkdun cɔl (guicɛ nhial)
* Bikɛ te kä kath kä ba thok loc